…….(kommunevåpen, midtstilt)

……..(kommunenavn)

|  |  |
| --- | --- |
| Adresse:(*fyll inn adresse*) |  Unntatt offentlighet jf. offl. § 13jf. fvl. §§ 13 flg. |
|  |
| Deres ref: | Vår ref: | Dato: |
|  | (bes oppgitt ved alle henvendelser)  |

**Vedtak om utvidet deltakelse i introduksjonsprogram**

**Personopplysninger**

Navn: ………….

Fødselsnummer: ………….

DUF-nummer: ………….

Adresse: ………..

Det vises til søknad av \_\_\_\_ (*fyll inn dato*) om utvidet deltakelse i introduksjonsprogram.

**Vedtak**

I henhold til introduksjonsloven § 5 annet punktum er det fattet vedtak om at du får delta i introduksjonsprogram i ytterligere \_\_\_\_\_(*fyll inn antall*) måneder.

Vedtaket gjelder for perioden fra …………. til og med …………..

Introduksjonsstønaden utgjør kr ………. per mnd, jf. § 8.

**Det rettslige grunnlaget**

Introduksjonsloven regulerer blant annet nyankomne innvandreres rett og plikt til deltakelse i introduksjonsprogram. Kommunen skal administrere introduksjonsprogrammet.

Som hovedregel gjelder introduksjonsprogrammet for nyankomne innvandrere mellom 18 og 55 år som har fått en oppholdstillatelse som gjør at de er omfattet av lovens personkrets, som har behov for grunnleggende kvalifisering, og som er bosatt i en kommune etter særskilt avtale med kommunen, jf. lovens § 2. Som nyankommet innvandrer regnes den som har vært bosatt i en kommune i mindre enn to år når vedtak om introduksjonsprogram skal treffes.

Introduksjonsprogrammet kan vare i inntil to år, med tillegg av godkjent permisjon. Når det vil styrke den enkeltes mulighet for overgang til arbeid eller ordinær utdanning, eller styrke muligheten for å nå målsettingen i den individuelle planen, kan programmet forlenges til inntil tre år, jf. lovens § 5 annet punktum.

Introduksjonsprogrammet skal minst inneholde norskopplæring, samfunnskunnskap og arbeids- eller utdanningsrettede tiltak, jf. § 4 tredje ledd. Programmet skal være helårlig og på full tid, jf. § 4 annet ledd.

Introduksjonsstønaden utbetales etterskuddsvis, er skattepliktig, og det gjøres oppmerksom på at ugyldig fravær medfører trekk, jf. §§ 8, 10 og 13.

**Kommunens vurdering og begrunnelse for vedtaket**

Etter introduksjonsloven § 5 annet punktum kan introduksjonsprogrammets tidsramme utvides fra to til tre år når det vil styrke den enkeltes mulighet for overgang til arbeid eller ordinær utdanning, eller styrke muligheten for å nå målsettingen i den individuelle planen.

Kommunen viser til at \_\_\_\_\_(*nærmere bakgrunn for forlengelse*)

Kommunen har etter dette kommet til at du får utvidet introduksjonsprogrammet med \_\_\_\_\_(*antall*) måneder. Dette innebærer at du er innvilget introduksjonsprogram med stønad frem til \_\_\_\_\_(*fyll inn dato*).

**Introduksjonsstønad**

Deltakelse i introduksjonsordningen gir rett til utbetaling av stønad etter lovens § 8. Stønaden beregnes ut fra en enhetlig sats som gjelder for hele landet. Stønaden utgjør to ganger folketrygdens grunnbeløp (G) på årsbasis. Folketrygdens grunnbeløp blir regulert 1. mai hvert år. Deltakere under 25 år mottar 2/3 stønad. Stønaden reduseres ved fravær som ikke skyldes sykdom eller andre tvingende velferdsgrunner, og som det ikke er gitt tillatelse til, jf. § 10. Stønaden er skattepliktig.

Du gjøres oppmerksom på følgende:

* Introduksjonsstønaden samordnes med andre offentlige ytelser i henhold til lovens § 12. Dersom du får innvilget ytelser som nevnt i § 12 med tilbakevirkning, kan kommunen i medhold av § 16 kreve hel/delvis refusjon i det beløp som etterbetales.
* Kommunen kan vedta trekk i fremtidig ytelse etter § 14 dersom du har fått utbetalt høyere stønad enn du har krav på.
* Introduksjonsstønad kan vedtas tilbakebetalt etter reglene i § 15 om uriktige opplysninger.

**Opplysninger om klageadgangen**

Etter § 22 i introduksjonsloven er det klageadgang på dette vedtaket. Klagefristen er tre uker fra du har mottatt vedtaket eller på annen måte er informert om vedtaket, jf. forvaltningsloven § 29. Rett klageinstans er Fylkesmannen i \_\_\_\_\_\_(*legg til fylkesnavn*).

En eventuell klage sendes til den kommunen som har fattet vedtaket. Kommunen skal etter at klagen er mottatt, gjennomgå saken på ny og foreta de undersøkelser som klagen gir grunn til. Kommunen kan oppheve eller endre vedtaket dersom den finner grunn til det. Fastholdes vedtaket, oversendes klagen til Fylkesmannen for endelig avgjørelse.

Det gjøres oppmerksom på at kommunen har alminnelig veiledningsplikt, jf. forvaltningsloven § 11. Du har adgang til å gjøre deg kjent med sakens dokumenter i den grad forvaltningsloven §§ 18 til 19 tillater det. Det er også adgang til å søke om utsatt iverksetting, jf. forvaltningsloven § 42. Utsatt iverksetting vil si at vedtaket ikke kan gjennomføres før klagefristen er ute eller klagen er avgjort.

Sted og dato: \_\_\_\_\_\_\_\_\_ (*fyll inn*)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_leder (*skriv inn navn og tittel på leder*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_saksbehandler (*skriv inn navn og tittel på saksbehandler*) |